***2013/2014. tanév tavaszi félévében a GTK RKG MSc. II. évfolyam hallgatói számára meghirdetett tantárgy***

***A tárgy címe:*** Helyi gazdaság- és vállalkozásfejlesztés

***A tantárgy beadandó tematikája***

***Választott téma:*** Komplex helyi gazdaságfejlesztési vizsgálat

***Téma leírása:***

Válaszon egy tetszőleges járást, lehetőség szerint mindenki másikat és az alábbiak szerint vizsgálja meg a térséget.

A helyi gazdaság és helyi gazdaságfejlesztés fogalmát (több fogalmi meghatározás ütköztetése) valamint a fogalmak regionális politikához és a területfejlesztéshez kapcsolódó pontjait ismertető szakirodalmi (magyar és angol) feldolgozás alkossa a beadandó első részét.

Ezt követően a felhasznált adatbázisok, mutatók és a módszertan ismertetése során törekedjen ok-okozati összefüggések felkutatására a felhasznált adatokban, a helyi gazdaságfejlesztés eszközeinek alkalmazására/alkalmazhatóságára. Kutasson fel olyan adatbázisokat (akár a TeIR, KSH, EUROSTAT, ERŐFORRÁSTÉRKÉP adatbázisain túl, kérdőívezhet is), mely társadalmi, gazdasági és környezeti szempontból releváns adatokat tartalmaznak a témával kapcsolatban. Az általános leíró statisztikákon túlmutató, komplexebb számítási módszert/eket alkalmazzon! Ezt követően mutassa be kutatásának eredményeit, melynek kisebb hányada a térség általános bemutatása nagyobb hányada a témában elért eredményeinek ismertetését tartalmazza. Mind ez után vonja le a következtetéseit (térség problémái - erőségei) és tegyen javaslatot a helyi gazdaság fellendítésére (amennyiben javaslatát EU-s jó példákkal alátámassza, plusz pontokat szerezhet).

A javaslat:

* oldja meg a problémákat (kísérletet tesz rá),
* megvalósítható,
* a helyiek számára elfogadható,
* mozgósít helyi erőforrásokat,
* a helyiek érdekeit szolgálja,
* fenntartható,
* térjen ki gazdasági, társadalmi és környezeti részekre.

***Követelményrendszer:***

A félév aláírásának feltétele a gyakorlatokon való részvétel és a gyakorlati feladat eredményes teljesítése, mely a félévi jegy 50%-a.

Beadandóval kapcsolatos tartalmi és formai követelmény:

* diplomadolgozatnak megfelelő formai előírások (http:// <http://www.rgvi.gtk.szie.hu>, Oktatás/Szak- és diplomamunka, TDK témakörök menü pontban),
* a beadandó beadási határideje a hallgatói előadás hetét megelőző péntek 24:00,
* Beadandó tartalmi elemeinek megoszlása:
	+ szakirodalom min. 6 oldal,
	+ anyag és módszertan min. 2 oldal,
	+ eredmények min. 5 oldal,
	+ következtetés és javaslat min. 2 oldal,
* leíró statisztikán túl egy bizonyos komplexebb módszertan (pl.: klaszter analízis, index képzés stb.) alkalmazása elvárt (több alkalmazása plusz pont),
* TeIR, KSH, EUROSTAT, ERŐFORRÁSTÉRKÉP adatbázisain túl egyéb adatbázisokból nyert adatok felhasználása plusz pont,
* A felsorolt szakirodalmakon kívüli irodalom feldolgozása plusz pont:
* Bajmócy Z. (2011): Bevezetés a helyi gazdaságfejlesztésbe, JATEPress, Szeged,
* C. Greg et al. (2010): Organising Local Economic Development The Role of Development Agencies and Companies, OECD
* G. Swinburn et al. (2004): A helyi gazdaságfejlesztés kézikönyve, World Bank, Washington, D.C.
* Kollár K. (2011): A helyi gazdaságfejlesztés szereplőinek vizsgálata In: Magyarország társadalmi-gazdasági helyzete a 21. század első évtizedeiben,
* Meise V. (2003): Helyi Gazdaságfejlesztés (HGf) - Rövid bevezető a HGf-be, World Bank, Washington,
* Mezei C. (2006): A helyi gazdaságfejlesztés fogalmi meghatározása, In: Tér és Társadalom 20. évf.,
* Mezei C. (2006): Helyi gazdaságfejlesztés Közép-Kelet- Európában, In: Tér és Társadalom 20 évf.,
* NFM, NGM, VÁTI Nonprofit Kft. (2010): Területfejlesztési füzetek 2. - Helyi gazdaságfejlesztés - Ötletadó megoldások, jó gyakorlatok
* OECD, NFGM (2009): Jelentés a helyi fejlesztési stratégiák értékeléséről, Budapest,

Gödöllő, 2014. szeptember 8.

 Dr. Nagy Henrietta

 tárgyfelelős